title: 2007/820/EY: Neuvoston päätös, tehty 8 päivänä marraskuuta 2007 , Euroopan yhteisön sekä Bosnia ja Hertsegovinan välisen luvattomasti maassa oleskelevien henkilöiden takaisinottamista koskevan sopimuksen tekemisestä

text:
               19.12.2007

               FI

               Euroopan unionin virallinen lehti

               L 334/65

         NEUVOSTON PÄÄTÖS,
   tehty 8 päivänä marraskuuta 2007,
   Euroopan yhteisön sekä Bosnia ja Hertsegovinan välisen luvattomasti maassa oleskelevien henkilöiden takaisinottamista koskevan sopimuksen tekemisestä
   (2007/820/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 63 artiklan 3 kohdan b alakohdan yhdessä sen 300 artiklan 2 kohdan ensimmäisen alakohdan ensimmäisen virkkeen ja 3 kohdan ensimmäisen alakohdan kanssa,
   ottaa huomioon komission ehdotuksen,
   ottaa huomioon Euroopan parlamentin lausunnon (1),
   sekä katsoo seuraavaa:

               (1)

               Komissio on neuvotellut Euroopan yhteisön puolesta sopimuksen luvattomasti maassa oleskelevien henkilöiden takaisinottamisesta Bosnia ja Hertsegovinan kanssa.

               (2)

               Tämä sopimus on 18 päivänä syyskuuta 2007 tehdyn neuvoston päätöksen mukaisesti allekirjoitettu Euroopan yhteisön puolesta 18 päivänä syyskuuta 2007 sillä edellytyksellä, että sopimus tehdään myöhemmin.

               (3)

               Sopimus olisi hyväksyttävä.

               (4)

               Sopimuksella perustetaan takaisinoton sekakomitea, joka vahvistaa oman työjärjestyksensä. Tässä tapauksessa on tarkoituksenmukaista säätää yksinkertaistetun menettelyn noudattamisesta yhteisön kannan vahvistamisessa.

               (5)

               Euroopan unionista tehtyyn sopimukseen ja Euroopan yhteisön perustamissopimukseen liitetyn, Yhdistyneen kuningaskunnan ja Irlannin asemasta tehdyn pöytäkirjan 3 artiklan mukaisesti Yhdistynyt kuningaskunta on ilmoittanut haluavansa osallistua tämän päätöksen tekemiseen ja soveltamiseen.

               (6)

               Euroopan unionista tehtyyn sopimukseen ja Euroopan yhteisön perustamissopimukseen liitetyn, Yhdistyneen kuningaskunnan ja Irlannin asemasta tehdyn pöytäkirjan 1 ja 2 artiklan mukaisesti ja tämän vaikuttamatta mainitun pöytäkirjan 4 artiklan soveltamiseen, Irlanti ei osallistu tämän päätöksen tekemiseen eikä sitä sovelleta siihen.

               (7)

               Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemasta tehdyn pöytäkirjan 1 ja 2 artiklan mukaisesti Tanska ei osallistu tämän päätöksen tekemiseen, eikä se siten sido Tanskaa eikä sitä sovelleta siihen,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta Euroopan yhteisön ja Bosnia ja Hertsegovinan välinen sopimus luvattomasti maassa oleskelevien henkilöiden takaisinottamisesta.
   Sopimuksen teksti on tämän päätöksen liitteenä.
   2 artikla
   Neuvoston puheenjohtaja antaa sopimuksen 22 artiklan 2 kohdassa määrätyn ilmoituksen (2).
   3 artikla
   Komissio edustaa yhteisöä sopimuksen 18 artiklalla perustettavassa takaisinoton sekakomiteassa.
   4 artikla
   Komissio vahvistaa takaisinoton sekakomiteassa esitettävän yhteisön kannan sopimuksen 18 artiklan 5 kohdan edellyttämästä komitean työjärjestyksestä kuultuaan asiasta neuvoston nimeämää erityiskomiteaa.
   5 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 8 päivänä marraskuuta 2007.

            Neuvoston puolesta

            Puheenjohtaja

         R. PEREIRA

      (1)  Lausunto annettu 24. lokakuuta 2007 (ei vielä julkaistu virallisessa lehdessä).

      (2)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.
   Euroopan yhteisön ja Bosnia ja Hertsegovinan välinen
   SOPIMUS
   luvattomasti maassa oleskelevien henkilöiden takaisinottamisesta
   KORKEAT SOPIMUSPUOLET,
   EUROOPAN YHTEISÖ, jäljempänä ’yhteisö’,
   ja
   BOSNIA JA HERTSEGOVINA
   OVAT VAKAASTI PÄÄTTÄNEET lujittaa yhteistyötään torjuakseen laitonta maahanmuuttoa entistä tehokkaammin,
   HALUAVAT ottaa käyttöön tämän sopimuksen mukaisesti ja vastavuoroisuutta noudattaen nopeat ja toimivat menettelyt sellaisten henkilöiden tunnistamiseksi ja palauttamiseksi turvallisesti ja sääntöjenmukaisesti, jotka eivät ole täyttäneet tai eivät enää täytä maahantulon, oleskelun tai asumisen edellytyksiä Bosnia ja Hertsegovinan tai jonkin Euroopan unionin jäsenvaltion alueella, ja helpottaa tällaisten henkilöiden kauttakulkua yhteistyön hengessä,
   KOROSTAVAT, että tämä sopimus ei rajoita sellaisten yhteisöön, Euroopan unionin jäsenvaltioihin ja Bosnia ja Hertsegovinaan sovellettavien oikeuksien, velvollisuuksien ja vastuiden soveltamista, jotka johtuvat kansainvälisestä oikeudesta ja erityisesti ihmisoikeuksien ja perusvapauksien suojaamisesta 4 päivänä marraskuuta 1950 tehdystä eurooppalaisesta yleissopimuksesta ja pakolaisten oikeusasemasta 28 päivänä heinäkuuta 1951 tehdystä yleissopimuksesta,
   OTTAVAT HUOMIOON, että tämän sopimuksen määräyksiä, jotka sisältyvät Euroopan yhteisön perustamissopimuksen IV osaston soveltamisalaan, ei Euroopan unionista tehdyn sopimuksen ja Euroopan yhteisön perustamissopimuksen liitteenä olevan, Tanskan asemaa koskevan pöytäkirjan mukaisesti sovelleta Tanskan kuningaskuntaan,
   OVAT SOPINEET SEURAAVAA:
   1 artikla
   Määritelmät
   Tässä sopimuksessa tarkoitetaan:

               a)

               ’sopimuspuolilla’ Bosnia ja Hertsegovinaa ja yhteisöä;

               b)

               ’Bosnia ja Hertsegovinan kansalaisella’ henkilöä, jolla on Bosnia ja Hertsegovinan kansalaisuus sen kansallisen lainsäädännön mukaisesti;

               c)

               ’jäsenvaltion kansalaisella’ henkilöä, jolla on jäsenvaltion kansalaisuus, sellaisena kuin se määritellään yhteisön tarpeita varten;

               d)

               ’jäsenvaltiolla’ Euroopan unionin jäsenvaltiota, Tanskan kuningaskuntaa lukuun ottamatta;

               e)

               ’kolmannen maan kansalaisella’ henkilöä, jolla on jonkin muun valtion kuin Bosnia ja Hertsegovinan tai jäsenvaltion kansalaisuus;

               f)

               ’kansalaisuudettomalla henkilöllä’ henkilöä, jolla ei ole kansalaisuutta;

               g)

               ’oleskeluluvalla’ Bosnia ja Hertsegovinan tai jonkin jäsenvaltion myöntämää millaista tahansa lupaa, joka oikeuttaa henkilön oleskelemaan asianomaisen valtion alueella. Ilmaisulla ei tarkoiteta määräaikaista lupaa oleskella asianomaisen valtion alueella turvapaikkahakemusta tai oleskelulupahakemusta käsiteltäessä;

               h)

               ’viisumilla’ Bosnia ja Hertsegovinan tai jonkin jäsenvaltion myöntämää lupaa tai tekemää päätöstä, jolla sallitaan henkilön saapua asianomaisen valtion alueelle tai kulkea sen kautta. Sillä ei tarkoiteta lentoaseman kauttakulkuviisumeita;

               i)

               ’pyynnön esittävällä valtiolla’ ja ’pyynnön esittäneellä valtiolla’ valtiota (Bosniaa ja Hertsegovinaa tai jotakin jäsenvaltiota), joka on tämän sopimuksen 7 artiklan mukaisen takaisinottopyynnön tai 14 artiklan mukaisen kauttakulkupyynnön esittäjä;

               j)

               ’pyynnön vastaanottavalla valtiolla’ ja ’pyynnön vastaanottaneella valtiolla’ valtiota (Bosniaa ja Hertsegovinaa tai jotakin jäsenvaltiota), jolle tämän sopimuksen 7 artiklan mukainen takaisinottopyyntö tai 14 artiklan mukainen kauttakulkupyyntö on osoitettu;

               k)

               ’toimivaltaisella viranomaisella’ Bosnia ja Hertsegovinan tai jonkin jäsenvaltion kansallista viranomaista, joka vastaa tämän sopimuksen täytäntöönpanosta sopimuksen 19 artiklan 1 kohdan a alakohdan mukaisesti;

               l)

               ’kauttakululla’ kolmannen maan kansalaisen tai kansalaisuudettoman henkilön kulkua pyynnön vastaanottaneen valtion alueen kautta hänen matkustaessaan pyynnön esittäneestä valtiosta kohdemaahan.

         I JAKSO
   BOSNIA JA HERTSEGOVINAN TAKAISINOTTOVELVOLLISUUDET
   2 artikla
   Omien kansalaisten takaisinotto
   1.   Bosnia ja Hertsegovina ottaa jäsenvaltion pyynnöstä ja edellyttämättä muita kuin tässä sopimuksessa tarkoitettuja muodollisuuksia takaisin kaikki henkilöt, jotka eivät ole täyttäneet tai eivät enää täytä maahantulon tai oleskelun edellytyksiä pyynnön esittäneen jäsenvaltion alueella, jos esitetään näyttö siitä, että kyse on Bosnia ja Hertsegovinan kansalaisista, tai näin voidaan esitetyn alustavan näytön perusteella olettaa.
   2.   Bosnia ja Hertsegovina ottaa takaisin myös:

               —

               edellä 1 kohdassa mainittujen henkilöiden naimattomat alaikäiset lapset syntymäpaikasta ja kansalaisuudesta riippumatta, ellei heillä ole itsenäistä oleskeluoikeutta pyynnön esittävässä jäsenvaltiossa,

               —

               edellä 1 kohdassa mainittujen henkilöiden puolisot, joilla on jokin muu kansalaisuus, edellyttäen, että heillä on oikeus tulla Bosnia ja Hertsegovinan alueelle ja oleskella siellä tai he voivat saada oikeuden tulla Bosnia ja Hertsegovinan alueelle ja oleskella siellä, ellei heillä ole itsenäistä oleskeluoikeutta pyynnön esittävässä jäsenvaltiossa.

         3.   Bosnia ja Hertsegovina ottaa takaisin myös henkilöt, jotka tultuaan jäsenvaltion alueelle ovat menettäneet Bosnia ja Hertsegovinan kansalaisuuden tai luopuneet siitä, jollei kyseinen jäsenvaltio ole ainakin luvannut kyseisille henkilöille kansalaisuutta.
   4.   Kun Bosnia ja Hertsegovina on antanut myöntävän vastauksen takaisinottopyyntöön, Bosnia ja Hertsegovinan toimivaltainen diplomaatti- tai konsuliedustusto myöntää välittömästi, ja enintään kolmen työpäivän kuluessa, takaisinotettavan henkilön palauttamiseen tarvittavan matkustusasiakirjan, joka on voimassa 20 päivän ajan. Jos asianomaista henkilöä ei voida oikeudellisista tai tosiasioihin perustuvista syistä siirtää alun perin myönnetyn matkustusasiakirjan voimassaoloaikana, Bosnia ja Hertsegovinan toimivaltainen diplomaatti- tai konsuliedustusto pidentää matkustusasiakirjan voimassaoloaikaa tai tarvittaessa myöntää uuden matkustusasiakirjan, jonka voimassaoloaika on yhtä pitkä, 14 vuorokauden kuluessa. Jos Bosnia ja Hertsegovina ei ole 14 vuorokauden kuluessa myöntänyt pyydettyä matkustusasiakirjaa, sen katsotaan hyväksyvän EU:n vakiomuotoisen matkustusasiakirjan karkottamista varten (1).
   5.   Jos takaisinotettavalla henkilöllä on Bosnia ja Hertsegovinan kansalaisuuden lisäksi jonkin kolmannen valtion kansalaisuus, pyynnön esittävän jäsenvaltion on otettava huomioon, mihin valtioon takaisinotettava henkilö haluaa palata.
   3 artikla
   Kolmansien maiden kansalaisten ja kansalaisuudettomien henkilöiden takaisinotto
   1.   Bosnia ja Hertsegovina ottaa takaisin jäsenvaltion pyynnöstä ja edellyttämättä muita kuin tässä sopimuksessa tarkoitettuja muodollisuuksia takaisin kaikki kolmansien maiden kansalaiset ja kansalaisuudettomat henkilöt, jotka eivät ole täyttäneet tai eivät enää täytä maahantulon, oleskelun tai asumisen edellytyksiä pyynnön esittäneen jäsenvaltion alueella, jos esitetään näyttö tai voidaan esitetyn alustavan näytön perusteella olettaa, että

               a)

               kyseisillä henkilöillä oli maahan tullessaan Bosnia ja Hertsegovinan myöntämä voimassa oleva viisumi tai oleskelulupa; tai

               b)

               kyseiset henkilöt ovat saapuneet laittomasti suoraan jäsenvaltioiden alueelle oleskeltuaan Bosnia ja Hertsegovinan alueella tai kuljettuaan sen kautta.

         2.   Edellä 1 kohdassa tarkoitettua takaisinottovelvollisuutta ei sovelleta, jos

               a)

               kolmannen maan kansalainen tai kansalaisuudeton henkilö on ainoastaan kulkenut Bosnia ja Hertsegovinassa sijaitsevan kansainvälisen lentoaseman kautta; tai

               b)

               pyynnön esittänyt jäsenvaltio on myöntänyt kolmannen maan kansalaiselle tai kansalaisuudettomalle henkilölle ennen kyseisen henkilön saapumista alueelleen tai sen jälkeen viisumin tai oleskeluluvan, paitsi jos

                           —

                           kyseisellä henkilöllä on Bosnia ja Hertsegovinan myöntämä viisumi tai oleskelulupa, jonka voimassaoloaika on pidempi, tai

                           —

                           pyynnön esittäneen jäsenvaltion myöntämä viisumi tai oleskelulupa on saatu väärennettyjen asiakirjojen perusteella tai antamalla vääriä tietoja, tai

                           —

                           kyseinen henkilö ei noudata jotakin viisumiin liittyvää ehtoa.

         3.   Bosnia ja Hertsegovina ottaa jäsenvaltion pyynnöstä takaisin myös Jugoslavian sosialistisen liittotasavallan entiset kansalaiset, joille ei ole myönnetty mitään muuta kansalaisuutta ja jotka ovat syntyneet Bosnia ja Hertsegovinan alueella ja asuivat siellä 6 päivänä huhtikuuta 1992.
   4.   Kun Bosnia ja Hertsegovina on antanut myöntävän vastauksen takaisinottopyyntöön, pyynnön esittänyt jäsenvaltio myöntää henkilölle, jonka takaisinotto on hyväksytty, EU:n vakiomuotoisen matkustusasiakirjan karkottamista varten (1).
   II JAKSO
   YHTEISÖN TAKAISINOTTOVELVOLLISUUDET
   4 artikla
   Omien kansalaisten takaisinotto
   1.   Jäsenvaltio ottaa Bosnia ja Hertsegovinan pyynnöstä ja edellyttämättä muita kuin tässä sopimuksessa tarkoitettuja muodollisuuksia takaisin kaikki henkilöt, jotka eivät ole täyttäneet tai eivät enää täytä maahantulon tai oleskelun edellytyksiä Bosnia ja Hertsegovinan alueella, jos esitetään näyttö siitä, että kyse on kyseisen jäsenvaltion kansalaisista, tai näin voidaan esitetyn alustavan näytön perusteella olettaa.
   2.   Jäsenvaltio ottaa takaisin myös:

               —

               edellä 1 kohdassa mainittujen henkilöiden naimattomat alaikäiset lapset syntymäpaikasta ja kansalaisuudesta riippumatta, ellei heillä ole itsenäistä oleskeluoikeutta Bosnia ja Hertsegovinassa,

               —

               edellä 1 kohdassa mainittujen henkilöiden puolisot, joilla on jokin muu kansalaisuus, edellyttäen, että heillä on oikeus tulla pyynnön vastaanottaneen jäsenvaltion alueelle ja oleskella siellä tai he voivat saada oikeuden tulla pyynnön vastaanottaneen jäsenvaltion alueelle ja oleskella siellä, ellei heillä ole itsenäistä oleskeluoikeutta Bosnia ja Hertsegovinassa.

         3.   Jäsenvaltio ottaa takaisin myös henkilöt, jotka tultuaan Bosnia ja Hertsegovinan alueelle ovat menettäneet jäsenvaltion kansalaisuuden tai luopuneet siitä, jollei Bosnia ja Hertsegovina ole ainakin luvannut kyseisille henkilöille kansalaisuutta.
   4.   Kun pyynnön vastaanottanut jäsenvaltio on antanut myöntävän vastauksen takaisinottopyyntöön, kyseisen jäsenvaltion toimivaltainen diplomaatti- tai konsuliedustusto myöntää välittömästi, enintään kolmen työpäivän kuluessa, takaisinotettavan henkilön palauttamiseen tarvittavan matkustusasiakirjan, joka on voimassa vähintään kolmen kuukauden ajan. Jos asianomaista henkilöä ei voida oikeudellisista tai tosiasioihin perustuvista syistä siirtää alun perin myönnetyn matkustusasiakirjan voimassaoloaikana, kyseisen jäsenvaltion toimivaltainen diplomaatti- tai konsuliedustusto pidentää matkustusasiakirjan voimassaoloaikaa tai tarvittaessa myöntää uuden matkustusasiakirjan, jonka voimassaoloaika on yhtä pitkä, 14 vuorokauden kuluessa.
   5.   Jos takaisinotettavalla henkilöllä on pyynnön vastaanottaneen jäsenvaltion kansalaisuuden lisäksi jonkin kolmannen valtion kansalaisuus, Bosnia ja Hertsegovinan on otettava huomioon, mihin valtioon takaisinotettava henkilö haluaa palata.
   5 artikla
   Kolmansien maiden kansalaisten ja kansalaisuudettomien henkilöiden takaisinotto
   1.   Jäsenvaltio ottaa Bosnia ja Hertsegovinan pyynnöstä ja edellyttämättä muita kuin tässä sopimuksessa tarkoitettuja muodollisuuksia takaisin kaikki kolmansien maiden kansalaiset ja kansalaisuudettomat henkilöt, jotka eivät ole täyttäneet tai eivät enää täytä maahantulon, oleskelun tai asumisen edellytyksiä Bosnia ja Hertsegovinan alueella, jos esitetään näyttö tai voidaan esitetyn alustavan näytön perusteella olettaa, että

               a)

               kyseisillä henkilöillä on tai oli maahan tullessaan pyynnön vastaanottaneen jäsenvaltion myöntämä voimassa oleva viisumi tai oleskelulupa; tai

               b)

               kyseiset henkilöt ovat saapuneet laittomasti suoraan Bosnia ja Hertsegovinan alueelle oleskeltuaan pyynnön vastaanottaneen jäsenvaltion alueella tai kuljettuaan sen kautta.

         2.   Edellä 1 kohdassa tarkoitettua takaisinottovelvollisuutta ei sovelleta, jos

               a)

               kolmannen maan kansalainen tai kansalaisuudeton henkilö on ainoastaan kulkenut pyynnön vastaanottaneen jäsenvaltion kansainvälisen lentoaseman kautta; tai

               b)

               Bosnia ja Hertsegovina on myöntänyt kolmannen maan kansalaiselle tai kansalaisuudettomalle henkilölle ennen kyseisen henkilön saapumista Bosnia ja Hertsegovinan alueelle tai sen jälkeen viisumin tai oleskeluluvan, paitsi jos

                           —

                           kyseisellä henkilöllä on pyynnön vastaanottaneen jäsenvaltion myöntämä viisumi tai oleskelulupa, jonka voimassaoloaika on pidempi, tai

                           —

                           Bosnia ja Hertsegovinan myöntämä viisumi tai oleskelulupa on saatu väärennettyjen asiakirjojen perusteella tai antamalla vääriä tietoja, tai

                           —

                           kyseinen henkilö ei noudata jotakin viisumiin liittyvää ehtoa.

         3.   Edellä 1 kohdassa tarkoitettua takaisinottovelvollisuutta sovelletaan viisumin tai oleskeluluvan myöntäneeseen jäsenvaltioon. Jos vähintään kaksi jäsenvaltiota on myöntänyt viisumin tai oleskeluluvan, 1 kohdassa tarkoitettua takaisinottovelvollisuutta sovelletaan jäsenvaltioon, joka on myöntänyt kauemmin voimassa olevan asiakirjan, tai jos yhden tai useamman asiakirjan voimassaolo on jo päättynyt, velvollisuutta sovelletaan jäsenvaltioon, jonka myöntämä asiakirja on yhä voimassa. Jos kaikkien asiakirjojen voimassaolo on jo päättynyt, 1 kohdassa tarkoitettua takaisinottovelvollisuutta sovelletaan jäsenvaltioon, joka on myöntänyt asiakirjan, jonka voimassaolo on päättynyt viimeiseksi. Jos kyseisellä henkilöllä ei ole mitään mainituista asiakirjoista, 1 kohdassa tarkoitettu takaisinottovelvollisuus koskee jäsenvaltiota, josta henkilö on viimeksi poistunut.
   4.   Kun jäsenvaltio on antanut myöntävän vastauksen takaisinottopyyntöön, Bosnia ja Hertsegovina myöntää henkilölle, jonka takaisinotto on hyväksytty, paluun edellyttämän matkustusasiakirjan.
   III JAKSO
   TAKAISINOTTOMENETTELY
   6 artikla
   Periaatteet
   1.   Ellei 2 kohdan soveltamisesta muuta johdu, 2–5 artiklassa tarkoitettujen velvollisuuksien perusteella takaisinotettavan henkilön siirtäminen edellyttää takaisinottopyynnön esittämistä pyynnön vastaanottavan valtion toimivaltaiselle viranomaiselle.
   2.   Takaisinottopyyntöä ei tarvita, jos takaisinotettavalla henkilöllä on voimassa oleva matkustusasiakirja tai henkilötodistus ja tarvittaessa pyynnön vastaanottavan valtion myöntämä voimassa oleva viisumi tai oleskelulupa.
   7 artikla
   Takaisinottopyyntö
   1.   Takaisinottopyynnössä on mahdollisuuksien mukaan oltava seuraavat tiedot:

               a)

               takaisinotettavan henkilön henkilötiedot (esim. etunimet, sukunimet, syntymäaika ja, jos mahdollista, syntymäpaikka ja viimeisin kotipaikka) ja tarvittaessa naimattomien alaikäisten lasten ja/tai puolison henkilötiedot;

               b)

               maininta siitä, millä keinoin näyttö tai alustava näyttö kansalaisuudesta, kauttakulusta, kolmansien maiden kansalaisten ja kansalaisuudettomien henkilöiden takaisinoton edellytyksistä sekä laittomasta maahantulosta ja oleskelusta esitetään;

               c)

               takaisinotettavan henkilön valokuva.

         2.   Takaisinottopyynnössä on mahdollisuuksien mukaan oltava myös seuraavat tiedot:

               a)

               tieto siitä, että siirrettävä henkilö saattaa tarvita apua tai hoitoa, mikäli henkilö on nimenomaan antanut luvan tiedon välittämiseen;

               b)

               muita suoja- tai turvatoimenpiteitä tai henkilön terveydentilaa koskevat tiedot, jotka saattavat olla tarpeen yksittäisessä siirtotapauksessa.

         3.   Takaisinottopyynnöissä käytettävä yhteinen lomake on tämän sopimuksen liitteenä 6.
   8 artikla
   Kansalaisuutta koskeva näyttö
   1.   Sopimuksen 2 artiklan 1 kohdan ja 4 artiklan 1 kohdan mukainen kansalaisuutta koskeva näyttö voidaan esittää jollakin tämän sopimuksen liitteessä 1 luetelluista asiakirjoista, vaikka niiden voimassaolo olisikin päättynyt. Jos tällainen asiakirja esitetään, jäsenvaltiot ja Bosnia ja Hertsegovina tunnustavat vastavuoroisesti kansalaisuuden ilman lisätutkimuksia. Kansalaisuutta koskevaa näyttöä ei voida esittää väärillä asiakirjoilla.
   2.   Sopimuksen 2 artiklan 1 kohdan ja 4 artiklan 1 kohdan mukainen kansalaisuutta koskeva alustava näyttö voidaan esittää jollakin tämän sopimuksen liitteessä 2 luetelluista asiakirjoista, vaikka niiden voimassaolo olisikin päättynyt. Jos tällainen asiakirja esitetään, jäsenvaltiot ja Bosnia ja Hertsegovina katsovat kansalaisuuden todennetuksi, jolleivät ne voi muuta osoittaa. Kansalaisuutta koskevaa alustavaa näyttöä ei voida esittää väärillä asiakirjoilla.
   3.   Jos mitään liitteissä 1 ja 2 luetelluista asiakirjoista ei voida esittää, pyynnön vastaanottaneen valtion toimivaltaiset diplomaatti- ja konsuliedustustot järjestävät takaisinotettavan henkilön kuulemisen pyynnöstä ilman aiheetonta viivytystä, ja enintään kolmen työpäivän kuluessa pyyntöpäivästä, tämän kansalaisuuden todentamiseksi.
   9 artikla
   Kolmansien maiden kansalaisia ja kansalaisuudettomia henkilöitä koskeva näyttö
   1.   Sopimuksen 3 artiklan 1 kohdassa ja 5 artiklan 1 kohdassa määrättyihin kolmansien maiden kansalaisten ja kansalaisuudettomien henkilöiden takaisinoton edellytyksiin liittyvä näyttö esitetään jollakin tämän sopimuksen liitteessä 3 luetelluista todisteista; sitä ei voida esittää väärillä asiakirjoilla. Jäsenvaltiot ja Bosnia ja Hertsegovina tunnustavat vastavuoroisesti tällaisen näytön ilman lisätutkimuksia.
   2.   Sopimuksen 3 artiklan 1 kohdassa ja 5 artiklan 1 kohdassa määrättyihin kolmansien maiden kansalaisten ja kansalaisuudettomien henkilöiden takaisinoton edellytyksiin liittyvä alustava näyttö esitetään jollakin tämän sopimuksen liitteessä 4 luetelluista todisteista; sitä ei voida esittää väärillä asiakirjoilla. Jos tällaista alustavaa näyttöä esitetään, jäsenvaltiot ja Bosnia ja Hertsegovina katsovat edellytysten täyttyneen, elleivät ne voi muuta osoittaa.
   3.   Maahantulon, oleskelun tai asumisen laittomuus todetaan asianomaisen henkilön matkustusasiakirjoista, jos niistä puuttuu pyynnön esittävän valtion alueelle saapumisen edellyttämä viisumi tai muu oleskelulupa. Myös pyynnön esittävän valtion ilmoitusta siitä, että asianomaiselta henkilöltä on todettu puuttuvan tarvittavat matkustusasiakirjat, viisumi tai oleskelulupa, pidetään alustavana näyttönä laittomasta maahantulosta, oleskelusta tai asumisesta.
   4.   Sopimuksen 3 artiklan 3 kohdassa määrättyihin Jugoslavian sosialistisen liittotasavallan entisten kansalaisten takaisinoton edellytyksiin liittyvä näyttö esitetään jollakin tämän sopimuksen liitteessä 5a luetelluista todisteista; sitä ei voida esittää väärillä asiakirjoilla. Bosnia ja Hertsegovina tunnustaa vastavuoroisesti tällaisen näytön ilman lisätutkimuksia.
   5.   Sopimuksen 3 artiklan 3 kohdassa määrättyihin Jugoslavian sosialistisen liittotasavallan entisten kansalaisten takaisinoton edellytyksiin liittyvä alustava näyttö esitetään jollakin tämän sopimuksen liitteessä 5b luetelluista todisteista; sitä ei voida esittää väärillä asiakirjoilla. Jos tällaista alustavaa näyttöä esitetään, Bosnia ja Hertsegovina katsoo edellytysten täyttyneen, ellei se voi muuta osoittaa.
   6.   Jos mitään liitteissä 5a ja 5b luetelluista asiakirjoista ei voida esittää, Bosnia ja Hertsegovinan toimivaltaiset diplomaatti- ja konsuliedustustot järjestävät takaisinotettavan henkilön kuulemisen pyynnöstä ilman aiheetonta viivytystä, tai enintään kolmen työpäivän kuluessa pyyntöpäivästä, tämän kansalaisuuden todentamiseksi.
   10 artikla
   Määräajat
   1.   Takaisinottopyyntö on esitettävä pyynnön vastaanottavan valtion toimivaltaiselle viranomaiselle viimeistään vuoden kuluttua siitä, kun pyynnön esittävän valtion viranomainen on saanut tietää, että kolmannen maan kansalainen tai kansalaisuudeton henkilö ei ole täyttänyt tai ei enää täytä maahantulolle, oleskelulle tai asumiselle asetettuja edellytyksiä. Jos pyyntöä ei voida oikeudellisten tai tosiasiallisten esteiden vuoksi esittää ajoissa, määräaikaa pidennetään pyynnön esittäneen valtion pyynnöstä, mutta ainoastaan siihen asti, kunnes esteet ovat poistuneet.
   2.   Takaisinottopyyntöön on vastattava kirjallisesti kaikissa tapauksissa 10 vuorokauden kuluessa. Määräajan kuluminen alkaa takaisinottopyynnön vastaanottamisesta. Jos pyyntöön ei vastata määräajassa, siirtoon katsotaan suostutun.
   3.   Jos pyyntöön ei voida oikeudellisten tai tosiasiallisten esteiden vuoksi vastata kymmenen vuorokauden kuluessa, määräaikaa voidaan pidentää asianmukaisesti perustellusta pyynnöstä enintään kuudella vuorokaudella. Jos pyyntöön ei vastata pidennetyssä määräajassa, siirtoon katsotaan suostutun.
   4.   Takaisinottopyynnön hylkääminen on perusteltava.
   5.   Kun suostumus on annettu tai kun 2 kohdassa vahvistettu määräaika on umpeutunut, asianomainen henkilö siirretään kolmen kuukauden kuluessa. Määräaikaa voidaan pyynnön esittäneen valtion pyynnöstä pidentää ajalla, joka tarvitaan oikeudellisten tai käytännön esteiden ratkaisemiseen.
   11 artikla
   Siirtoa koskevat yksityiskohtaiset säännöt ja kuljetustavat
   1.   Ennen kuin henkilö palautetaan, Bosnia ja Hertsegovinan ja kyseisen jäsenvaltion toimivaltaiset viranomaiset sopivat kirjallisesti etukäteen siirtoajankohtaan, maahantulopaikkaan, mahdolliseen saattamiseen ja muihin siirtoon liittyviin seikkoihin liittyvistä järjestelyistä.
   2.   Kuljetus tapahtuu ilmateitse, meritse tai maitse. Ilmateitse palauttamisessa ei edellytetä Bosnia ja Hertsegovinan tai jäsenvaltion kansallisten lentoyhtiöiden käyttöä, ja siihen voidaan käyttää reitti- tai tilauslentoa. Jos mukana on saattaja, tämän ei tarvitse olla pyynnön esittäneen valtion toimivaltainen henkilö, vaan riittää, että tämä on Bosnia ja Hertsegovinan tai minkä tahansa jäsenvaltion toimivaltainen henkilö.
   12 artikla
   Erehdyksessä tapahtunut takaisinotto
   Pyynnön esittänyt valtio ottaa takaisin pyynnön vastaanottaneen valtion takaisin ottaman henkilön, jos kyseisen henkilön siirtoa seuraavien kolmen kuukauden kuluessa todetaan, että tämän sopimuksen 2–5 artiklassa vahvistetut edellytykset eivät täyty.
   Tällaisissa tapauksissa sovelletaan tähän sopimukseen sisältyviä, menettelyä koskevia määräyksiä soveltuvin osin, ja lisäksi pyynnön vastaanottanut valtio ilmoittaa kaikki käytettävissä olevat tiedot takaisinotettavan henkilön todellisesta henkilöllisyydestä ja kansalaisuudesta.
   IV JAKSO
   KAUTTAKULKU
   13 artikla
   Periaatteet
   1.   Jäsenvaltiot ja Bosnia ja Hertsegovina pyrkivät rajoittamaan kolmansien maiden kansalaisten ja kansalaisuudettomien henkilöiden kauttakulun tapauksiin, joissa kyseisiä henkilöitä ei voida palauttaa suoraan määrävaltioon.
   2.   Bosnia ja Hertsegovina sallii kolmansien maiden kansalaisten ja kansalaisuudettomien henkilöiden kulun alueensa kautta jäsenvaltion sitä pyytäessä, ja jäsenvaltio puolestaan sallii kolmansien maiden kansalaisten ja kansalaisuudettomien henkilöiden kulun alueensa kautta Bosnia ja Hertsegovinan sitä pyytäessä, jos jatkoyhteys mahdollisissa muissa kauttakulkuvaltioissa ja takaisinotto määrävaltioon on varma.
   3.   Bosnia ja Hertsegovina tai jäsenvaltio voi evätä kauttakulun

               a)

               jos kolmannen maan kansalainen tai kansalaisuudeton henkilö on todellisessa vaarassa joutua kidutetuksi tai epäinhimillisen tai halventavan kohtelun tai rangaistuksen kohteeksi, saada kuolemanrangaistuksen tai joutua vainotuksi rodun, uskonnon, kansalaisuuden, tiettyyn yhteiskuntaluokkaan kuulumisen tai poliittisten mielipiteiden vuoksi määrävaltiossa tai jossakin muussa kauttakulkuvaltiossa; tai

               b)

               jos kolmannen maan kansalaiselle tai kansalaisuudettomalle henkilölle aiotaan langettaa rikosoikeudellisia seuraamuksia pyynnön vastaanottaneessa valtiossa tai jossakin muussa kauttakulkuvaltiossa; tai

               c)

               pyynnön vastaanottaneen valtion kansanterveyteen, kansalliseen turvallisuuteen, yleiseen järjestykseen tai muihin kansallisiin etuihin liittyvistä syistä.

         4.   Bosnia ja Hertsegovina tai jäsenvaltio voi peruuttaa minkä tahansa myönnetyn luvan, jos 3 kohdassa tarkoitetut olosuhteet syntyvät tai ilmenevät myöhemmin ja estävät kauttakulun toteuttamisen taikka jos jatkoyhteys mahdollisiin kauttakulkuvaltioihin tai takaisinotto määrävaltioon ei ole enää varma. Tällaisessa tapauksessa pyynnön esittänyt valtio ottaa kolmannen maan kansalaisen tai kansalaisuudettoman henkilön tarvittaessa viipymättä takaisin.
   14 artikla
   Kauttakulkumenettely
   1.   Kauttakulkua koskeva pyyntö on esitettävä pyynnön vastaanottavan valtion toimivaltaiselle viranomaiselle kirjallisena ja siinä on oltava seuraavat tiedot:

               a)

               kauttakulkutapa (ilmateitse, meritse tai maitse), mahdolliset muut kauttakulkuvaltiot ja suunniteltu lopullinen määräpaikka;

               b)

               asianomaisen henkilön henkilötiedot (esimerkiksi etunimi, sukunimi, syntymänimi, henkilön käyttämät tai hänestä käytetyt muut nimet tai peitenimet, syntymäaika, sukupuoli ja mahdollisuuksien mukaan syntymäpaikka, kansalaisuus, kieli sekä matkustusasiakirjan laji ja numero);

               c)

               suunniteltu maahantulopaikka, kauttakulun ajankohta ja mahdollinen saattajien käyttö;

               d)

               ilmoitus siitä, että pyynnön esittävä valtio katsoo 13 artiklan 2 kohdan mukaisten edellytysten täyttyvän ja ettei ole tiedossa syytä 13 artiklan 3 kohdan mukaiselle kauttakulun epäämiselle.

         Kauttakulkupyynnöissä käytettävä yhteinen lomake on tämän sopimuksen liitteessä 7.
   2.   Pyynnön vastaanottanut valtio ilmoittaa kirjallisesti pyynnön esittäneelle valtiolle viiden vuorokauden kuluessa suostumuksestaan sekä vahvistaa maahantulopaikan ja suunnitellun ajankohdan tai ilmoittaa kyseiselle valtiolle pyynnön epäämisestä perusteluineen.
   3.   Jos kauttakulku tapahtuu ilmateitse, takaisinotettava henkilö ja mahdolliset saattajat vapautetaan velvollisuudesta hankkia lentokentän kauttakulkuviisumi.
   4.   Pyynnön vastaanottaneen valtion toimivaltaiset viranomaiset avustavat keskinäisen neuvonpidon mukaisesti kauttakulussa erityisesti huolehtimalla kyseisten henkilöiden valvonnasta ja antamalla käyttöön tätä varten tarvittavat välineet.
   V JAKSO
   KUSTANNUKSET
   15 artikla
   Kuljetus- ja kauttakulkukustannukset
   Pyynnön esittänyt valtio vastaa kaikista tämän sopimuksen mukaisesta takaisinotosta ja kauttakulusta aiheutuvista kuljetuskustannuksista lopullisen määrävaltion rajalle saakka, sanotun kuitenkaan rajoittamatta toimivaltaisten viranomaisten oikeutta periä takaisinottokustannukset takaisinotettavalta henkilöltä tai kolmansilta osapuolilta.
   VI JAKSO
   TIETOSUOJA JA RAJOITTAMATTOMUUSLAUSEKE
   16 artikla
   Tietosuoja
   Henkilötietoja luovutetaan ainoastaan, jos joko Bosnia ja Hertsegovinan tai jäsenvaltion toimivaltaiset viranomaiset tarvitsevat niitä tämän sopimuksen täytäntöönpanemiseksi. Henkilötietoja käsitellään kussakin yksittäisessä tapauksessa Bosnia ja Hertsegovinan kansallisen lainsäädännön mukaisesti, ja jos tietojen tarkastaja on jäsenvaltion toimivaltainen viranomainen, noudatetaan direktiivin 95/46/EY (2) säännöksiä ja tämän direktiivin mukaisesti annettua kyseisen jäsenvaltion kansallista lainsäädäntöä. Lisäksi noudatetaan seuraavia periaatteita:

               a)

               Henkilötietoja on käsiteltävä asiallisesti ja lainsäädäntöä noudattaen;

               b)

               Henkilötietojen keräämisen erikseen määritellyn, nimenomaisen ja perustellun tarkoituksen on oltava tämän sopimuksen täytäntöönpaneminen, eikä tietoja luovuttava tai vastaanottava viranomainen saa myöhemmin käsitellä niitä tämän tarkoituksen kanssa ristiriitaisella tavalla;

               c)

               Henkilötietojen on oltava asianmukaisia ja olennaisia eikä niitä saa olla liikaa suhteessa niiden keräämistarkoitukseen ja/tai myöhempään käsittelytarkoitukseen. Ainoastaan seuraavia henkilötietoja voidaan luovuttaa:

                           —

                           siirrettävän henkilön henkilötiedot (esimerkiksi etunimet, sukunimet, mahdolliset aiemmat nimet, henkilön käyttämät tai hänestä käytetyt muut nimet tai peitenimet, sukupuoli, siviilisääty, syntymäaika ja -paikka, nykyinen ja mahdollinen aikaisempi kansalaisuus),

                           —

                           passi, henkilötodistus tai ajokortti (numero, voimassaoloaika, myöntämispäivämäärä, asiakirjan myöntänyt viranomainen ja myöntämispaikka),

                           —

                           pysähtymispaikat ja matkareitit,

                           —

                           muut tiedot siirrettävän henkilön tunnistamiseksi tai tämän sopimuksen mukaisten takaisinottoedellytysten tarkastelemiseksi;

               d)

               Henkilötietojen on oltava paikkansapitäviä ja ne on tarvittaessa pidettävä ajan tasalla;

               e)

               Henkilötiedot on säilytettävä muodossa, josta tietojen kohteet ovat tunnistettavissa ainoastaan niin kauan kuin on tarpeen siihen tarkoitukseen, jota varten tiedot on kerätty tai jota varten niitä myöhemmin käsitellään;

               f)

               Sekä tietoja luovuttavan viranomaisen että tietoja vastaanottavan viranomaisen on toteutettava kaikki kohtuulliset toimet henkilötietojen oikaisemiseksi tai tuhoamiseksi tai niihin tutustumisen estämiseksi, kun tietojen käsittely ei tapahdu tämän artiklan määräysten mukaisesti, erityisesti jos tiedot eivät ole asianmukaisia, olennaisia, paikkansapitäviä tai tietoja on käsittelyn kannalta liikaa. Tietojen oikaisusta, tuhoamisesta tai niihin tutustumisen estämisestä on ilmoitettava toiselle sopimuspuolelle;

               g)

               Tiedot vastaanottaneen viranomaisen on pyynnöstä ilmoitettava tiedot luovuttaneelle viranomaiselle luovutettujen tietojen käytöstä ja niiden avulla saaduista tuloksista;

               h)

               Henkilötietoja voidaan luovuttaa vain toimivaltaisille viranomaisille. Tietojen välittäminen edelleen muille tahoille edellyttää tiedot luovuttaneen viranomaisen etukäteen antamaa suostumusta;

               i)

               Henkilötiedot luovuttaneella viranomaisella ja tiedot vastaanottaneella viranomaisella on velvollisuus pitää kirjaa henkilötietojen luovuttamisesta ja vastaanottamisesta.

         17 artikla
   Rajoittamattomuuslauseke
   1.   Tämä sopimus ei rajoita sellaisten Euroopan yhteisöön, sen jäsenvaltioihin ja Bosnia ja Hertsegovinaan sovellettavien oikeuksien, velvollisuuksien ja vastuiden soveltamista, jotka johtuvat kansainvälisestä oikeudesta ja erityisesti

               —

               pakolaisten oikeusasemasta 28 päivänä heinäkuuta 1951 tehdystä yleissopimuksesta sellaisena kuin se on muutettuna 31 päivänä tammikuuta 1967 tehdyllä pakolaisten oikeusasemaa koskevalla pöytäkirjalla,

               —

               turvapaikkahakemuksen käsittelystä vastuussa olevan valtion ratkaisemisesta tehdyistä kansainvälisistä sopimuksista,

               —

               ihmisoikeuksien ja perusvapauksien suojaamisesta 4 päivänä marraskuuta 1950 tehdystä eurooppalaisesta yleissopimuksesta,

               —

               kidutuksen ja muun julman, epäinhimillisen tai halventavan kohtelun tai rangaistuksen vastaisesta 10 päivänä joulukuuta 1984 tehdystä yleissopimuksesta,

               —

               kansainvälisistä luovuttamista ja kauttakulkua koskevista yleissopimuksista,

               —

               toisen maan kansalaisten takaisinottamista koskevista monenvälisistä kansainvälisistä yleissopimuksista ja muista sopimuksista.

         2.   Mikään tässä sopimuksessa ei estä henkilön palauttamista muuta virallista tai epävirallista järjestelyä noudattaen.
   VII JAKSO
   TÄYTÄNTÖÖNPANO JA SOVELTAMINEN
   18 artikla
   Takaisinoton sekakomitea
   1.   Sopimuspuolet antavat toisilleen keskinäistä apua tämän sopimuksen soveltamisessa ja tulkinnassa. Tätä varten ne perustavat takaisinoton sekakomitean, jäljempänä ’komitea’, jonka tehtävänä on erityisesti

               a)

               valvoa tämän sopimuksen soveltamista;

               b)

               päättää tämän sopimuksen yhdenmukaisen soveltamisen edellyttämistä täytäntöönpanojärjestelyistä;

               c)

               vaihtaa säännöllisesti tietoja yksittäisten jäsenvaltioiden ja Bosnia ja Hertsegovinan 19 artiklan mukaisesti laatimista täytäntöönpanopöytäkirjoista;

               d)

               antaa suosituksia tähän sopimukseen ja sen liitteisiin tehtävistä muutoksista.

         2.   Komitean päätökset ovat sopimuspuolia velvoittavia.
   3.   Komitea koostuu yhteisön ja Bosnia ja Hertsegovinan edustajista; yhteisöä siinä edustaa komissio.
   4.   Komitea kokoontuu tarvittaessa jommankumman sopimuspuolen pyynnöstä.
   5.   Komitea vahvistaa työjärjestyksensä.
   19 artikla
   Täytäntöönpanopöytäkirjat
   1.   Bosnia ja Hertsegovina ja jäsenvaltio voivat jäsenvaltion tai Bosnia ja Hertsegovinan pyynnöstä laatia täytäntöönpanopöytäkirjoja, joissa vahvistetaan seuraavia asioita koskevat säännöt:

               a)

               toimivaltaisten viranomaisten nimeäminen, rajanylityspaikat ja yhteyspistetietojen vaihto;

               b)

               saattajan kanssa tapahtuvan palauttamisen, muun muassa saatettavien kolmansien maiden kansalaisten sekä kansalaisuudettomien henkilöiden kauttakulun, edellytykset;

               c)

               keinot ja asiakirjat, joita ei ole lueteltu tämän sopimuksen liitteissä 1–5.

         2.   Edellä 1 kohdassa tarkoitetut täytäntöönpanopöytäkirjat tulevat voimaan vasta sen jälkeen, kun niistä on ilmoitettu 18 artiklassa tarkoitetulle takaisinottokomitealle.
   3.   Bosnia ja Hertsegovina suostuu soveltamaan jäsenvaltion kanssa laaditun täytäntöönpanopöytäkirjan määräyksiä myös suhteissaan toiseen jäsenvaltioon, jos viimeksi mainittu sitä pyytää.
   20 artikla
   Suhde jäsenvaltioiden kahdenvälisiin takaisinottosopimuksiin tai järjestelyihin
   Tämän sopimuksen määräyksillä on etusija sellaisen henkilöiden takaisinottoa koskevan kahdenvälisen sopimuksen tai muun järjestelyn määräyksiin nähden, jonka yksittäinen jäsenvaltio ja Bosnia ja Hertsegovina ovat tehneet tai saattavat tehdä 19 artiklan mukaisesti, sikäli kuin kyseisen sopimuksen tai välineen määräykset ovat ristiriidassa tämän sopimuksen määräysten kanssa.
   VIII JAKSO
   LOPPUSÄÄNNÖKSET
   21 artikla
   Alueet, joihin sopimusta sovelletaan
   1.   Ellei 2 kohdan soveltamisesta muuta johdu, tätä sopimusta sovelletaan alueeseen, jolla sovelletaan Euroopan yhteisön perustamissopimusta, ja Bosnia ja Hertsegovinan alueeseen.
   2.   Tätä sopimusta ei sovelleta Tanskan kuningaskunnan alueeseen.
   22 artikla
   Voimaantulo, kesto ja voimassaolon päättyminen
   1.   Sopimuspuolet ratifioivat tai hyväksyvät tämän sopimuksen omia menettelyjään noudattaen.
   2.   Tämä sopimus tulee voimaan sitä päivää seuraavan toisen kuukauden ensimmäisenä päivänä, jona sopimuspuolet ovat ilmoittaneet toisilleen 1 kohdassa tarkoitettujen menettelyjen päätökseen saattamisesta.
   3.   Tämä sopimus on voimassa toistaiseksi.
   4.   Kumpikin sopimuspuoli voi keskeyttää väliaikaisesti tämän sopimuksen soveltamisen kokonaan tai osittain kolmansien maiden kansalaisten ja kansalaisuudettomien henkilöiden osalta ilmoittamalla asiasta virallisesti toiselle sopimuspuolelle 18 artiklassa tarkoitettua komiteaa kuultuaan yleiseen järjestykseen tai kansallisen turvallisuuden tai kansanterveyden suojaamiseen liittyvistä syistä. Keskeyttäminen tulee voimaan toisena tällaista ilmoitusta seuraavana päivänä.
   5.   Kumpi tahansa sopimuspuoli voi irtisanoa tämän sopimuksen ilmoittamalla asiasta virallisesti toiselle sopimuspuolelle. Sopimusta lakataan soveltamasta kuuden kuukauden kuluttua tällaisesta ilmoituksesta.
   23 artikla
   Liitteet
   Liitteet 1–7 ovat erottamaton osa tätä sopimusta.

      Tehty Brysselissä kahdeksantenatoista päivänä syyskuuta vuonna kaksituhattaseitsemän kahtena kappaleena sopimuspuolten virallisilla kielillä, joista jokainen teksti on yhtä todistusvoimainen.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Za Evropsku zajednicu
         За Европску зајелницу
         Za Europsku zajednicu

         За Босна и Херцеговина
         Por Bosnia y Herzegovina
         Za Bosnu a Hercegovinu
         For Bosnien-Hercegovina
         Für Bosnien und Herzegowina
         Bosnia ja Hertsegoviina nimel
         Γiα τη Βοσνία-Ερζεγοβίνη
         For Bosnia and Herzegovina
         Pour la Bosnie-et-Herzégovine
         Per la Bosnia-Erzegovina
         Bosnijos ir Hercegovinos vardu
         Bosnijas un Hercegovinas vārdā
         Bosznia és Hercegovina részéről
         Għall-Bożnja u Ħerzegovina
         Voor Bosnië en Herzegovina
         W imieniu Bośni i Hercegowiny
         Pela Bósnia e Herzegovina
         Pentru Bosnia și Herţegovina
         Za Bosnu a Hercegovinu
         Za Bosno in Hercegovino
         Bosnia ja Hertsegovinan puolesta
         För Bosnien och Hercegovina
         Za Bosnu i Hercegovinu
         За Босну и Херцеговину
         Za Bosnu i Hercegovinu

      (1)  Vakiomuotoinen matkustusasiakirja on 30 päivänä marraskuuta 1994 annetussa neuvoston suosituksessa olevan mallin mukainen.

      (2)  Euroopan parlamentin ja neuvoston direktiivi 95/46/EY, annettu 24 päivänä lokakuuta 1995, yksilöiden suojelusta henkilötietojen käsittelyssä ja näiden tietojen vapaasta liikkuvuudesta (EYVL L 281, 23.11.1995, s. 31).
   LIITE 1
   YHTEINEN LUETTELO ASIAKIRJOISTA, JOIDEN ESITTÄMISTÄ PIDETÄÄN NÄYTTÖNÄ KANSALAISUUDESTA
   (2 ARTIKLAN 1 KOHTA, 4 ARTIKLAN 1 KOHTA JA 8 ARTIKLAN 1 KOHTA)

               —

               Mikä tahansa passi tai matkustusasiakirja (kansallinen passi, diplomaattipassi, virkapassi, seuruepassi ja passin korvaava asiakirja, mukaan lukien lapsipassi),

               —

               mikä tahansa henkilökortti (määräaikaiset ja tilapäiset kortit sekä asevoimien henkilökortit mukaan luettuina),

               —

               merimieskirja ja laivureiden palvelukortti,

               —

               todistus kansalaisuudesta ja muu virallinen asiakirja, jossa mainitaan tai josta selvästi ilmenee kansalaisuus, yhdessä jonkin muun virallisen kuvallisen asiakirjan kanssa.

         LIITE 2
   YHTEINEN LUETTELO ASIAKIRJOISTA, JOIDEN ESITTÄMISTÄ PIDETÄÄN ALUSTAVANA NÄYTTÖNÄ KANSALAISUUDESTA
   (2 ARTIKLAN 1 KOHTA, 4 ARTIKLAN 1 KOHTA JA 8 ARTIKLAN 1 KOHTA)

               —

               Jonkin tämän sopimuksen liitteessä 1 luetellun asiakirjan valokopio,

               —

               ajokortti tai sen valokopio,

               —

               syntymätodistus tai sen valokopio,

               —

               yrityksen henkilöstökortti tai sen valokopio,

               —

               todistajanlausunto,

               —

               asianomaisen henkilön lausunnot ja hänen puhumansa kieli virallisen testauksen tulokset mukaan luettuina,

               —

               muu asiakirja, jonka avulla asianomaisen henkilön kansalaisuus voidaan todeta.

         LIITE 3
   YHTEINEN LUETTELO ASIAKIRJOISTA, JOITA PIDETÄÄN KOLMANSIEN MAIDEN KANSALAISTEN JA KANSALAISUUDETTOMIEN HENKILÖIDEN TAKAISINOTON EDELLYTYKSIIN LIITTYVÄNÄ NÄYTTÖNÄ
   (3 ARTIKLAN 1 KOHTA, 5 ARTIKLAN 1 KOHTA JA 9 ARTIKLAN 1 KOHTA)

               —

               Tulo- tai poistumisleima tai vastaava merkintä asianomaisen henkilön matkustusasiakirjassa tai muu näyttö maahantulosta tai maastapoistumisesta (esim. valokuvat),

               —

               mikä tahansa asiakirja, todistus tai lasku (esim. hotellilasku, lääkärin ajanvarauskortti, julkisen tai yksityisen laitoksen pääsykortti, autonvuokraussopimus, luottokorttitosite jne.), joka osoittaa selvästi, että asianomainen henkilö on oleskellut pyynnön vastaanottaneen valtion alueella,

               —

               asianomaisen henkilön nimelle kirjoitettu lento-, juna-, bussi- tai laivalippu ja/tai matkustajaluettelo, joka osoittaa asianomaisen henkilön oleskelleen pyynnön vastaanottavan valtion alueella ja hänen matkareittinsä pyynnön vastaanottavan valtion alueella,

               —

               tiedot, joista ilmenee, että asianomainen henkilö on käyttänyt kuriirin tai matkatoimiston palveluja.

               —

               erityisesti sellaisten rajaviranomaisten ja muiden todistajien antamat viralliset lausunnot, jotka voivat todistaa asianomaisen henkilön ylittäneen rajan,

               —

               asianomaisen henkilön oikeudellisten tai hallinnollisten menettelyjen yhteydessä antama virallinen lausunto.

         LIITE 4
   YHTEINEN LUETTELO ASIAKIRJOISTA, JOITA PIDETÄÄN KOLMANSIEN MAIDEN KANSALAISTEN JA KANSALAISUUDETTOMIEN HENKILÖIDEN TAKAISINOTON EDELLYTYKSIIN LIITTYVÄNÄ ALUSTAVANA NÄYTTÖNÄ
   (3 ARTIKLAN 1 KOHTA, 5 ARTIKLAN 1 KOHTA JA 9 ARTIKLAN 2 KOHTA)

               —

               Pyynnön esittävän valtion toimivaltaisten viranomaisten antama kuvaus paikasta ja olosuhteista, joissa asianomainen henkilö on pysäytetty hänen saavuttuaan kyseisen valtion alueelle,

               —

               kansainvälisen järjestön (esimerkiksi UNHCR) toimittamat henkilön henkilöllisyyteen ja/tai oleskeluun liittyvät tiedot,

               —

               perheenjäsenten, matkaseuran yms. ilmoitukset/vahvistamat tiedot,

               —

               asianomaisen henkilön lausunto.

         LIITE 5
   LUETTELO ASIAKIRJOISTA, JOITA PIDETÄÄN JUGOSLAVIAN SOSIALISTISEN LIITTOTASAVALLAN ENTISTEN KANSALAISTEN TAKAISINOTON EDELLYTYKSIIN LIITTYVÄNÄ NÄYTTÖNÄ TAI ALUSTAVANA NÄYTTÖNÄ
   (3 ARTIKLAN 3 KOHTA, 9 ARTIKLAN 4 KOHTA JA 9 ARTIKLAN 5 KOHTA)
   Liite 5a (Näyttönä pidettävät asiakirjat)

               —

               Entisen Jugoslavian sosialistisen liittotasavallan myöntämä syntymätodistus tai sen valokopio,

               —

               Bosnia ja Hertsegovinan tai entisen Jugoslavian sosialistisen liittotasavallan myöntämä virallinen asiakirja, josta käy ilmi 3 artiklan 3 kohdassa edellytetty syntymäpaikka ja/tai asuinpaikka, tai tällaisen asiakirjan valokopio.

         Liite 5b (Alustavana näyttönä pidettävät asiakirjat)

               —

               Muu asiakirja tai todistus, josta käy ilmi, että asianomainen henkilö on syntynyt Bosnia ja Hertsegovinan alueella, tai tällaisen asiakirjan valokopio,

               —

               asianomaisen henkilön oikeudellisten tai hallinnollisten menettelyjen yhteydessä antama virallinen lausunto.

         LIITE 6

   LIITE 7

   YHTEINEN JULISTUS 3 JA 5 ARTIKLASTA
   Sopimuspuolet pyrkivät palauttamaan kotimaahan kolmansien maiden kansalaiset, jotka eivät ole täyttäneet tai eivät enää täytä maahantulon, oleskelun tai asumisen edellytyksiä sopimuspuolen alueella.
   YHTEINEN JULISTUS TANSKASTA
   Sopimuspuolet ottavat huomioon, että tätä sopimusta ei sovelleta Tanskan kuningaskunnan alueella eikä Tanskan kuningaskunnan kansalaisiin. Tämän vuoksi on suotavaa, että Bosnia ja Hertsegovina ja Tanska tekevät tätä sopimusta vastaavan takaisinottosopimuksen.
   YHTEINEN JULISTUS ISLANNISTA JA NORJASTA
   Sopimuspuolet toteavat Euroopan yhteisön sekä Islannin ja Norjan läheiset suhteet, jotka johtuvat erityisesti näiden maiden osallistumisesta Schengenin säännöstön täytäntöönpanoon, soveltamiseen ja kehittämiseen 18 päivänä toukokuuta 1999 tehdystä sopimuksesta. Tämän vuoksi on suotavaa, että Bosnia ja Hertsegovina tekee tätä sopimusta vastaavan takaisinottosopimuksen Islannin ja Norjan kanssa.
   YHTEINEN JULISTUS SVEITSISTÄ
   Sopimuspuolet ottavat huomioon, että Euroopan unioni, Euroopan yhteisö ja Sveitsi ovat allekirjoittaneet sopimuksen Sveitsin osallistumisesta Schengenin säännöstön täytäntöönpanoon, soveltamiseen ja kehittämiseen. On suotavaa, että Bosnia ja Hertsegovina tekee kyseisen sopimuksen tultua voimaan Sveitsin kanssa tätä sopimusta vastaavan takaisinottosopimuksen.


title: Euroopan parlamentin ja neuvoston päätös (EU) 2015/738, annettu 29 päivänä huhtikuuta 2015, Euroopan globalisaatiorahaston varojen käyttöönotosta (hakemus EGF/2014/017 FR/Mory-Ducros, Ranska)

text:
               8.5.2015

               FI

               Euroopan unionin virallinen lehti

               L 117/47

         EUROOPAN PARLAMENTIN JA NEUVOSTON PÄÄTÖS (EU) 2015/738,
   annettu 29 päivänä huhtikuuta 2015,
   Euroopan globalisaatiorahaston varojen käyttöönotosta (hakemus EGF/2014/017 FR/Mory-Ducros, Ranska)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1309/2013 (1) ja erityisesti sen 15 artiklan 4 kohdan,
   ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen (2) ja erityisesti sen 13 kohdan,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Euroopan globalisaatiorahasto (EGR) on perustettu tuen tarjoamiseksi globalisaatiosta johtuvien maailmankaupan huomattavien rakenteellisten muutosten, Euroopan parlamentin ja neuvoston asetuksessa (EY) N:o 546/2009 (3) käsitellyn maailmanlaajuisen rahoitus- ja talouskriisin jatkumisen taikka uuden maailmanlaajuisen rahoitus- ja talouskriisin vuoksi työttömiksi jääneille työntekijöille ja itsenäisille ammatinharjoittajille, joiden työskentely on loppunut ja heidän auttamisekseen integroitumisessa uudelleen työmarkkinoille.

               (2)

               EGR ei saa ylittää 150 miljoonan euron vuotuista enimmäismäärää (vuoden 2011 hintoina), kuten neuvoston asetuksen (EU, Euratom) N:o 1311/2013 (4) 12 artiklassa säädetään.

               (3)

               Ranska esitti 6 päivänä lokakuuta 2014 hakemuksen EGR:n varojen käyttöönottamiseksi yrityksen Mory-Ducros SAS Ranskassa toteuttamien työntekijävähennysten vuoksi. Sitä on täydennetty lisätiedoin asetuksen (EU) N:o 1309/2013 8 artiklan 3 kohdan mukaisesti. Hakemus on asetuksen (EU) N:o 1309/2013 13 artiklassa säädettyjen EGR:n rahoitustuen vahvistamista koskevien vaatimusten mukainen.

               (4)

               Tämän vuoksi EGR:stä olisi otettava käyttöön 6 052 200 euroa rahoitustuen myöntämiseksi Ranskan hakemuksen perusteella,

         OVAT HYVÄKSYNEET TÄMÄN PÄÄTÖKSEN:
   1 artikla
   Otetaan Euroopan globalisaatiorahastosta käyttöön 6 052 200 euroa maksusitoumusmäärärahoina ja maksumäärärahoina osana varainhoitovuotta 2015 koskevaa Euroopan unionin yleistä talousarviota.
   2 artikla
   Tämä päätös julkaistaan Euroopan unionin virallisessa lehdessä.

      Tehty Strasbourgissa 29 päivänä huhtikuuta 2015.

            Euroopan parlamentin puolesta

            Puhemies

         M. SCHULZ

            Neuvoston puolesta

            Puheenjohtaja

         Z. KALNIŅA-LUKAŠEVICA

      (1)  EUVL L 347, 20.12.2013, s. 855.

      (2)  EUVL C 373, 20.12.2013, s. 1.

      (3)  Euroopan parlamentin ja neuvoston asetus (EY) N:o 546/2009, annettu 18 päivänä kesäkuuta 2009, globalisaatiorahaston perustamisesta annetun asetuksen (EY) N:o 1927/2006 muuttamisesta (EUVL L 167, 29.6.2009, s. 26).

      (4)  Neuvoston asetus (EU, Euratom) N:o 1311/2013, annettu 2 päivänä joulukuuta 2013, vuosia 2014–2020 koskevan monivuotisen rahoituskehyksen vahvistamisesta (EUVL L 347, 20.12.2013, s. 884).


title: Euroopan järjestelmäriskikomitean päätös, annettu 12 päivänä lokakuuta 2016, Euroopan järjestelmäriskikomitean työjärjestyksen hyväksymisestä annetun päätöksen EJRK/2011/1 muuttamisesta (EJRK/2016/13)

text:
               25.11.2016

               FI

               Euroopan unionin virallinen lehti

               C 437/8

         EUROOPAN JÄRJESTELMÄRISKIKOMITEAN PÄÄTÖS,
   annettu 12 päivänä lokakuuta 2016,
   Euroopan järjestelmäriskikomitean työjärjestyksen hyväksymisestä annetun päätöksen EJRK/2011/1 muuttamisesta
   (EJRK/2016/13)
   (2016/C 437/05)
   EUROOPAN JÄRJESTELMÄRISKIKOMITEAN HALLINTONEUVOSTO, joka
   ottaa huomioon finanssijärjestelmän makrotason vakauden valvonnasta Euroopan unionissa ja Euroopan järjestelmäriskikomitean perustamisesta 24 päivänä marraskuuta 2010 annetun Euroopan parlamentin ja neuvoston asetuksen (EU) N:o 1092/2010 (1), ja erityisesti sen 6 artiklan 4 kohdan,
   ottaa huomioon Euroopan järjestelmäriskikomitean toimintaa koskevien erityistehtävien antamisesta Euroopan keskuspankille 17 päivänä marraskuuta 2010 annetun neuvoston asetuksen (EU) N:o 1096/2010 (2),
   sekä katsoo seuraavaa:

               (1)

               Euroopan järjestelmäriskikomitean (EJRK) antamat varoitukset ja suositukset ovat oikeudellisia toimia, jotka on annettava asianmukaisella tavalla tiedoksi niille, joille ne on osoitettu. Euroopan järjestelmäriskikomitean päätöksen EJRK/2011/1 (3) 19 artiklan 2 kohdassa säädetään, että EJRK:n puheenjohtaja allekirjoittaa EJRK:n antamat varoitukset ja suositukset.

               (2)

               Tulevaisuudessa EJRK:n sihteeristön päällikön olisi allekirjoitettava kukin EJRK:n varoitus ja suositus; allekirjoituksella vahvistetaan yhdenmukaisuus hallintoneuvoston päätöksen kanssa.

               (3)

               Tästä syystä päätös EJRK/2011/1 olisi muutettava vastaavasti,

         ON HYVÄKSYNYT TÄMÄN PÄÄTÖKSEN
   Ainoa artikla
   Muutokset
   Muutetaan päätös EJRK/2011/1 seuraavasti:

               1.

               korvataan 5 artiklan 4 kohta seuraavasti:
               ”4.   EJRK:n puheenjohtaja toimittaa pöytäkirjaluonnoksen hallintoneuvoston jäsenille huomautuksia ja hyväksymistä varten kirjallisella menettelyllä viimeistään kahden viikon kuluttua kokouksesta tai, jos tämä ei ole mahdollista, seuraavassa kokouksessa. Kun se on hyväksytty, EJRK:n sihteeristön päällikkö allekirjoittaa sen.”

               2.

               korvataan 10 artiklan 3 kohta seuraavasti:
               ”3.   EJRK:n sihteeristön päällikkö laatii ohjauskomitean kokouksista päätöspöytäkirjan luonnoksen ja toimittaa sen ohjauskomitean jäsenille huomautuksia ja hyväksymistä varten kirjallisella menettelyllä pääsääntöisesti ennen seuraavaa hallintoneuvoston kokousta. EJRK:n sihteeristön päällikkö allekirjoittaa päätöspöytäkirjan.”

               3.

               korvataan 19 artiklan 2 kohta seuraavasti:
               ”2.   Hallintoneuvosto hyväksyy EJRK:n varoitukset ja suositukset ja EJRK:n sihteeristön päällikkö allekirjoittaa ne; allekirjoitus vahvistaa yhdenmukaisuuden hallintoneuvoston päätöksen kanssa.”

      Tehty Frankfurt am Mainissa 12 päivänä lokakuuta 2016.

            EJRK:n puheenjohtaja

         Mario DRAGHI

      (1)  EUVL L 331, 15.12.2010, s. 1.

      (2)  EUVL L 331, 15.12.2010, s. 162.

      (3)  Euroopan järjestelmäriskikomitean päätös EJKR/2011/1, tehty 20 päivänä tammikuuta 2011, Euroopan järjestelmäriskikomitean työjärjestyksen hyväksymisestä (EUVL C 58, 24.2.2011, s. 4).


title: 2013/474/EU: Neuvoston päätös, annettu 23 päivänä syyskuuta 2013 , alueiden komitean kolmen tšekkiläisen jäsenen ja kahden tšekkiläisen varajäsenen nimeämisestä

text:
               27.9.2013

               FI

               Euroopan unionin virallinen lehti

               L 255/18

         NEUVOSTON PÄÄTÖS,
   annettu 23 päivänä syyskuuta 2013,
   alueiden komitean kolmen tšekkiläisen jäsenen ja kahden tšekkiläisen varajäsenen nimeämisestä
   (2013/474/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Tšekin tasavallan hallituksen ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä joulukuuta 2009 ja 18 päivänä tammikuuta 2010 päätökset 2009/1014/EU (1) ja 2010/29/EU (2) alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi ajaksi.

               (2)

               Kolme alueiden komitean jäsenen paikkaa on vapautunut Stanislav EICHLERin, Jaroslav PALASin ja Jana VAŇHOVÁn toimikausien päätyttyä. Kaksi alueiden komitean varajäsenen paikkaa on vapautunut Radko MARTÍNEKin ja Martin TESAŘÍKin toimikausien päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komiteaan jäljellä olevaksi toimikaudeksi eli 25 päivään tammikuuta 2015:

               a)

               jäseniksi:

                           —

                           Jana VAŇHOVÁ, Náměstkyně hejtmana Ústeckého kraje

                           —

                           Martin PŮTA, Hejtman Libereckého kraje

                           —

                           Miroslav NOVÁK, Hejtman Moravskoslezského kraje

                     ja

               b)

               varajäseniksi:

                           —

                           Martin NETOLICKÝ, Ph.D., Hejtman Pardubického kraje

                           —

                           Jiří ROZBOŘIL, Hejtman Olomouckého kraje.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 23 päivänä syyskuuta 2013.

            Neuvoston puolesta

            Puheenjohtaja

         V. JUKNA

      (1)  EUVL L 348, 29.12.2009, s. 22.

      (2)  EUVL L 12, 19.1.2010, s. 11.


Avis juridique important

|

42001D0934

Neuvostossa kokoontuneiden jäsenvaltioiden hallitusten edustajien päätös, tehty 19 päivänä joulukuuta 2001, Kazakstaniin sovellettavista tietyistä toimenpiteistä tiettyjen EHTY:n perustamissopimuksessa tarkoitettujen terästuotteiden kaupassa

Virallinen lehti nro L 345 , 29/12/2001 s. 0078 - 0079

Neuvostossa kokoontuneiden jäsenvaltioiden hallitusten edustajien päätös,tehty 19 päivänä joulukuuta 2001,Kazakstaniin sovellettavista tietyistä toimenpiteistä tiettyjen EHTY:n perustamissopimuksessa tarkoitettujen terästuotteiden kaupassa(2001/934/EHTY)NEUVOSTOSSA KOKOONTUNEIDEN EUROOPAN HIILI- JA TERÄSYHTEISÖN JÄSENVALTIOIDEN HALLITUSTEN EDUSTAJAT, jotkayhteisymmärryksessä komission kanssa,OVAT PÄÄTTÄNEET SEURAAVAA:1 artiklaKazakstanista peräisin olevien, EHTY:n perustamissopimuksen liitteessä I lueteltujen terästuotteiden tuonti kaikkiin jäsenvaltioihin on luvanvaraista 1 päivästä tammikuuta 2002 30 päivään kesäkuuta 2002. Tuontilupia myönnetään vain 2 artiklassa määriteltyjen rajojen puitteissa. Kazakstanista peräisin olevien niiden terästuotteiden, joita koskee voimassa oleva päätöksen N:o 2744/1999/EHTY(1) nojalla myönnetty tuontilisenssi ja jotka on jo lähetetty yhteisöön ennen tämän päätöksen voimaantulopäivää, tuonti on sovellettavien määrällisten rajojen puitteissa sallittua 1 päivästä tammikuuta 2001 30 päivään joulukuuta 2001.2 artiklaMäärät, joiden tuontiin annetaan lupa, vahvistetaan koko yhteisössä kunkin tuoteryhmän osalta liitteessä II olevien kiintiöiden mukaisesti.Tuontilisenssin voimassaolokausi vahvistetaan neljäksi kuukaudeksi. Kokonaan tai osittain käyttämättä jääneet tuontilisenssit voidaan uusia kahdeksi kuukaudeksi.3 artiklaJäsenvaltiot myöntävät lisenssit teräsyhteyskomiteassa sovittujen sääntöjen mukaisesti ja ilmoittavat siitä komissiolle välittömästi. Komissio ilmoittaa jäsenvaltioille säännöllisesti siitä, miltä osin määrät on käytetty.Jäsenvaltiot ja komissio toimivat yhteistyössä sen varmistamiseksi, ettei näitä määriä ylitetä.4 artiklaJos Euroopan hiili- ja teräsyhteisön ja Kazakstanin välillä tehdään sopimus tiettyjen terästuotteiden kaupasta, ja sopimus tulee voimaan tämän päätöksen soveltamiskauden aikana, kyseisen sopimuksen määräykset yhdessä sen täytäntöönpanemiseksi mahdollisesti toteutettujen toimenpiteiden kanssa korvaavat tämän päätöksen säännökset sopimuksen voimaantulopäivästä alkaen.5 artiklaTämä asetus tulee voimaan päivänä, jona se julkaistaan Euroopan yhteisöjen virallisessa lehdessä.Sitä sovelletaan 1 päivästä tammikuuta 2002.Tehty Brysselissä 19 päivänä joulukuuta 2001.Neuvoston puolestaPuheenjohtajaA. Neyts-Uyttebroeck(1) EYVL L 342, 31.12.1999, s. 17.LIITE ISA LevyvalmisteetSA1. Kelat7208 10 007208 25 007208 26 007208 27 007208 36 007208 37 907208 38 907208 39 907211 14 107211 19 207219 11 007219 12 107219 12 907219 13 107219 13 907219 14 107219 14 907225 20 207225 30 00SA1a Uudelleen valssaukseen tarkoitetut kelat7208 37 107208 38 107208 39 10SA2. Painavat levyt7208 40 107208 51 107208 51 307208 51 507208 51 917208 51 997208 52 107208 52 917208 52 997208 53 107211 13 00SA3. Muut levyvalmisteet7208 40 907208 53 907208 54 107208 54 907208 90 107209 15 007209 16 107209 16 907209 17 107209 17 907209 18 107209 18 917209 18 997209 25 007209 26 107209 26 907209 27 107209 27 907209 28 107209 28 907209 90 107210 11 107210 12 117210 12 197210 20 107210 30 107210 41 107210 49 107210 50 107210 61 107210 69 107210 70 317210 70 397210 90 317210 90 337210 90 387211 14 907211 19 907211 23 107211 23 517211 29 207211 90 117212 10 107212 10 917212 20 117212 30 117212 40 107212 40 917212 50 317212 50 517212 60 117212 60 917219 21 107219 21 907219 22 107219 22 907219 23 007219 24 007219 31 007219 32 107219 32 907219 33 107219 33 907219 34 107219 34 907219 35 107219 35 907225 40 80LIITE IIKIINTIÖT1. tammikuuta 2002-30. kesäkuuta 2002>TAULUKON PAIKKA>


title: 2008/195/EY: Neuvoston päätös, tehty 18 päivänä helmikuuta 2008 , Euroopan yhteisön ja Kirgisian tasavallan välisen tiettyjä lentoliikenteen näkökohtia koskevan sopimuksen tekemisestä

text:
               5.3.2008

               FI

               Euroopan unionin virallinen lehti

               L 60/29

      NEUVOSTON PÄÄTÖS,
   tehty 18 päivänä helmikuuta 2008,
   Euroopan yhteisön ja Kirgisian tasavallan välisen tiettyjä lentoliikenteen näkökohtia koskevan sopimuksen tekemisestä
   (2008/195/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 80 artiklan 2 kohdan yhdessä 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan ensimmäisen alakohdan kanssa,
   ottaa huomioon komission ehdotuksen,
   ottaa huomioon Euroopan parlamentin lausunnon,
   sekä katsoo seuraavaa:

               (1)

               Neuvosto valtuutti 5 päivänä kesäkuuta 2003 komission aloittamaan neuvottelut kolmansien maiden kanssa voimassa olevien kahdenvälisten sopimusten tiettyjen määräysten korvaamisesta yhteisön kanssa tehtävillä sopimuksilla.

               (2)

               Komissio on neuvotellut yhteisön puolesta Kirgisian tasavallan kanssa sopimuksen tietyistä lentoliikenteen näkökohdista, jäljempänä ’sopimus’. Näissä neuvotteluissa se on noudattanut menettelyjä ja ohjeita, jotka on esitetty komission valtuuttamisesta aloittamaan neuvottelut kolmansien maiden kanssa voimassa olevien kahdenvälisten sopimusten tiettyjen määräysten korvaamisesta yhteisön kanssa tehtävillä sopimuksilla tehdyn neuvoston päätöksen liitteessä.

               (3)

               Sopimus allekirjoitettiin Euroopan yhteisön puolesta neuvoston päätöksen 2007/470/EY (1) mukaisesti sillä varauksella, että se tehdään myöhemmin.

               (4)

               Sopimus olisi hyväksyttävä,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta Euroopan yhteisön ja Kirgisian tasavallan välinen sopimus tietyistä lentoliikenteen näkökohdista.
   2 artikla
   Neuvoston puheenjohtaja valtuutetaan nimeämään henkilö, jolla on oikeus antaa sopimuksen 9 artiklan 1 kohdassa määrätty ilmoitus.

      Tehty Brysselissä 18 päivänä helmikuuta 2008.

            Neuvoston puolesta

            Puheenjohtaja

         D. RUPEL

      (1)  EUVL L 179, 7.7.2007, s. 38.


title: Neuvoston päätös (YUTP) 2017/632, annettu 3 päivänä huhtikuuta 2017, joukkotuhoaseiden leviämisen vastaisen EU:n strategian täytäntöönpanoa tukevan, aseiden leviämistä vastustavien riippumattomien ajatushautomoiden eurooppalaisen verkoston edistämisestä annetun päätöksen 2014/129/YUTP muuttamisesta

text:
               4.4.2017

               FI

               Euroopan unionin virallinen lehti

               L 90/10

         NEUVOSTON PÄÄTÖS (YUTP) 2017/632,
   annettu 3 päivänä huhtikuuta 2017,
   joukkotuhoaseiden leviämisen vastaisen EU:n strategian täytäntöönpanoa tukevan, aseiden leviämistä vastustavien riippumattomien ajatushautomoiden eurooppalaisen verkoston edistämisestä annetun päätöksen 2014/129/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan ja 31 artiklan 1 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 10 päivänä maaliskuuta 2014 päätöksen 2014/129/YUTP (1).

               (2)

               Päätöksen 2014/129/YUTP mukaan yksittäisiä toimia koskevat hankkeet on toteutettava 36 kuukauden kuluessa komission ja täytäntöönpanosta vastaavan elimen, jäljempänä ’EU:n asesulkukonsortio’, välisen rahoitussopimuksen tekemisestä.

               (3)

               EU:n asesulkukonsortio pyysi 9 päivänä joulukuuta 2016 unionilta kyseisen täytäntöönpanolle asetetun määräajan pidentämistä 2 päivään heinäkuuta 2017, jotta toimien toteuttamista voitaisiin jatkaa täytäntöönpanolle asetetun 36 kuukauden määräajan päättymisen jälkeen.

               (4)

               Yksittäisiä toimia voidaan jatkaa EU:n asesulkukonsortion pyynnössä eritellyllä tavalla vaikuttamatta resursseihin.

               (5)

               Päätös 2014/129/YUTP olisi näin ollen muutettava tämän mukaisesti jatkamalla sen voimassaoloa, jotta siihen sisältyvät toimet voitaisiin kaikilta osin toteuttaa,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2014/129/YUTP seuraavasti:

               1)

               Korvataan 1 artiklan 3 kohdan a alakohta seuraavasti:

                           ”a)

                           Annetaan keinot järjestää neljä vuosittaista neuvoa-antavaa kokousta ja enintään kahdeksan tapauskohtaista seminaaria asiantuntijoille ja alan toimijoille kaikissa aseiden leviämisen estämiseen ja aseriisuntaan liittyvissä asioissa, myös tavanomaisiin ja epätavanomaisiin aseisiin liittyvissä, raporttien ja/tai suositusten toimittamiseksi korkean edustajan edustajille.”

               2)

               Korvataan 5 artiklan 2 kohta seuraavasti:
               ”2.   Sen voimassaolo päättyy 2 päivänä heinäkuuta 2017.”

               3)

               Muutetaan liite seuraavasti:

                           a)

                           Korvataan 3.1 kohta seuraavasti:
                           ”3.1   Hanke 1: Järjestetään diplomaateille ja akateemisille asiantuntijoille neljä vuosittaista neuvoa-antavaa kokousta ja enintään kahdeksan tapauskohtaista seminaaria, tuloksena raportti ja/tai suosituksia”

                           b)

                           Korvataan 3.1.3 kohdan ensimmäinen virke seuraavasti:
                           ”Hankkeeseen kuuluu neljän vuosittaisen neuvoa-antavan kokouksen ja enintään kahdeksan tapauskohtaisen asiantuntijaseminaarin järjestäminen, joiden tuloksena laaditaan asiaan liittyviä raportteja ja/tai suosituksia.”

                           c)

                           Lisätään 3.2.3. kohtaan luetelmakohta seuraavasti:

                                       ”—

                                       Valmistelutoimet seuraavan vuotuisen konferenssin logistiikan varmistamiseksi”

                           d)

                           Korvataan 4 kohta seuraavasti:
                           ”4.   Kesto

                           Tämän päätöksen voimassaolo päättyy 2 päivänä heinäkuuta 2017.”

         2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 3 päivänä huhtikuuta 2017.

            Neuvoston puolesta

            Puheenjohtaja

         F. MOGHERINI

      (1)  Neuvoston päätös 2014/129/YUTP, annettu 10 päivänä maaliskuuta 2014, joukkotuhoaseiden leviämisen vastaisen EU:n strategian täytäntöönpanoa tukevan, aseiden leviämistä vastustavien riippumattomien ajatushautomoiden eurooppalaisen verkoston edistämisestä (EUVL L 71, 12.3.2014, s. 3).


Avis juridique important

|

32004D0021

2004/21/EY: Komission päätös, tehty 29 päivänä joulukuuta 2003, Euroopan maatalouden ohjaus- ja tukirahaston tukiosastosta maaseudun kehittämistoimenpiteisiin Tšekille, Virolle, Kyprokselle, Latvialle, Liettualle, Unkarille, Maltalle, Puolalle, Slovenialle ja Slovakialle maksettavan tuen ohjeellisesta jaosta kaudella 2004—2006

Virallinen lehti nro L 005 , 09/01/2004 s. 0087 - 0088

Komission päätös,tehty 29 päivänä joulukuuta 2003,Euroopan maatalouden ohjaus- ja tukirahaston tukiosastosta maaseudun kehittämistoimenpiteisiin Tsekille, Virolle, Kyprokselle, Latvialle, Liettualle, Unkarille, Maltalle, Puolalle, Slovenialle ja Slovakialle maksettavan tuen ohjeellisesta jaosta kaudella 2004-2006(2004/21/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon Euroopan maatalouden ohjaus- ja tukirahaston (EMOTR) tuesta maaseudun kehittämiseen 17 päivänä toukokuuta 1999 annetun neuvoston asetuksen (EY) N:o 1257/1999(1) ja erityisesti sen 46 artiklan 2 kohdan,sekä katsoo seuraavaa:(1) Tavoite 1 -ohjelmiin sisällytettyjen maaseudun kehittämistoimenpiteiden maksusitoumusmäärärahat osarahoitetaan EMOTR:n ohjausosastosta asetuksen (EY) N:o 1257/1999 35 artiklan 2 kohdan ensimmäisen luetelmakohdan mukaisesti.(2) Yhteisön tuki muihin maaseudun kehittämistoimenpiteisiin osarahoitetaan EMOTR:n tukiosastosta asetuksen (EY) N:o 1257/1999 47 a artiklan 1 kohdan mukaisesti.(3) Kööpenhaminassa joulukuussa 2002 kokoontunut Eurooppa-neuvosto vahvisti EMOTR:n tukiosastosta Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian osalta kaudella 2004-2006 rahoitettavien maaseudun kehittämistoimenpiteiden ja liitännäistoimenpiteiden rahoitusnäkymät (puheenjohtajan päätelmien liite I).(4) Komissio jakaa asetuksen (EY) N:o 1257/1999 46 artiklan 2 kohdan mukaisesti EMOTR:n tukiosastosta osarahoitettavien maaseudun kehittämistoimenpiteiden varat alustavasti jäsenvaltioille vuosittain jaoteltuina ja puolueettomia perusteita noudattaen ottaen huomioon erityistilanteet ja -tarpeet sekä erityisesti ympäristön, työpaikkojen luomisen ja maiseman ylläpitämisen edellyttämät ponnistukset.(5) Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisasiakirjan(2) liitteessä olevassa julistuksessa vuoden 1999 hintoina ilmoitettu ohjeellinen jako on muunnettu käypiin hintoihin,ON PÄÄTTÄNYT SEURAAVAA1 artiklaEMOTR:n tukiosastosta kaudella 2004-2006 osarahoitettavan maaseudun kehittämistuen alustava jako Tsekille, Virolle, Kyprokselle, Latvialle, Liettualle, Unkarille, Maltalle, Puolalle, Slovenialle ja Slovakialle vahvistetaan liitteessä.2 artiklaTämä päätös tulee voimaan sillä edellytyksellä, että ja sinä päivänä, kun Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymissopimus tulee voimaan.Tehty Brysselissä 29 päivänä joulukuuta 2003.Komission puolestaFranz FischlerKomission jäsen(1) EYVL L 160, 26.6.1999, s. 80. Asetus sellaisena kuin se on viimeksi muutettuna asetuksella (EY) N:o 1783/2003 (EUVL L 270, 21.10.2003, s. 70).(2) EUVL L 236, 23.9.2003, s. 974.LIITETuki maaseudun kehittämiseen (2004-2006)Vuotuinen osuus>TAULUKON PAIKKA>


Avis juridique important

|

32003D0631

2003/631/EY: Neuvoston päätös, tehty 25 päivänä elokuuta 2003, Liberiaa koskevista, erityisen kiireellisessä tapauksessa AKT—EY-kumppanuussopimuksen 96 artiklan mukaisesti toteutettavista toimenpiteistä

Virallinen lehti nro L 220 , 03/09/2003 s. 0003 - 0004

Neuvoston päätös,tehty 25 päivänä elokuuta 2003,Liberiaa koskevista, erityisen kiireellisessä tapauksessa AKT-EY-kumppanuussopimuksen 96 artiklan mukaisesti toteutettavista toimenpiteistä(2003/631/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 300 artiklan 2 kohdan toisen alakohdan,ottaa huomioon AKT-EY-kumppanuussopimuksen soveltamiseksi toteutettavista toimenpiteistä ja noudatettavista menettelyistä tehdyn neuvostossa kokoontuneiden jäsenvaltioiden edustajien välisen sisäisen sopimuksen(1) ja erityisesti sen 3 artiklan,ottaa huomioon komission ehdotuksen,sekä katsoo seuraavaa:(1) Liberian kanssa käytyjen AKT-EY-kumppanuussopimuksen 96 ja 97 artiklan mukaisten neuvottelujen päättämisestä 25 päivänä maaliskuuta 2002 tehdyssä neuvoston päätöksessä 2002/274/EY(2) säädetään AKT-EY-kumppanuussopimuksen 96 artiklan 2 kohdan c alakohdassa ja 97 artiklan 3 kohdassa tarkoitettujen aiheellisten toimenpiteiden toteuttamisesta.(2) Liberian hallitus rikkoo edelleen AKT-EY-kumppanuussopimuksen 9 artiklassa lueteltuja olennaisia osia, eivätkä Liberian nykyiset olosuhteet takaa ihmisoikeuksien, demokratian ja oikeusvaltion periaatteiden noudattamista.(3) Liberian poliittinen tilanne ja turvallisuustilanne ovat merkittävästi huonontuneet päätöksen 2002/274/EY tekemisen jälkeen. Näin ollen kyseessä on AKT-EY-kumppanuussopimuksen 96 artiklan 2 kohdan b alakohdassa tarkoitettu erityisen kiireellinen tapaus.(4) Tämän vuoksi on tarkasteltava uudestaan niitä ehtoja, joiden mukaisesti Liberiaa varten osoitettuja varoja voidaan ottaa käyttöön Liberian rauhanprosessin tukemiseksi etenkin rauhanturvatoimille, sotilaiden kotiuttamis- ja reintegraatio-ohjelmalle, instituutioiden kehittämiselle ja tehokkaiden demokraattisten rakenteiden palauttamiselle mahdollisesti annettavalla tuella,ON PÄÄTTÄNYT SEURAAVAA:1 artiklaHyväksytään liitteessä olevassa Liberian ulkoasiainministerille osoitettavassa kirjeluonnoksessa mainitut toimenpiteet AKT-EY-kumppanuussopimuksen 96 artiklan 2 kohdan b ja c alakohdassa tarkoitettuina erityisen kiireellisessä tapauksessa toteutettavina toimenpiteinä. Näiden toimenpiteiden voimassaolo päättyy 31 päivänä joulukuuta 2004. Tämä määräpäivä ei sulje pois tämän päätöksen soveltamisalaan kuuluviin rahoitusvälineisiin sisältyviä erityisiä voimassaolon päättymisen määräaikoja.2 artiklaPäätöksen 2002/274/EY 2 artiklassa tarkoitettuja yhteisön toteuttamia toimenpiteitä ei enää sovelleta tämän päätöksen tultua voimaan.Päätökseen 2002/274/EY liitetyssä kirjeluonnoksessa todettu neuvottelujen lopputulos jää edelleen voimaan.3 artiklaTämä päätös tulee voimaan päivänä, jona se tehdään.4 artiklaTämä päätös julkaistaan Euroopan unionin virallisessa lehdessä.Tehty Brysselissä 25 päivänä elokuuta 2003.Neuvoston puolestaPuheenjohtajaF. Frattini(1) EYVL L 317, 15.12.2000, s. 376.(2) EYVL L 96, 13.4.2002, s. 23.LIITELUONNOS LIBERIAN ULKOASIAINMINISTERILLE OSOITETTAVAKSI KIRJEEKSIUlkoasiainministeri Monie CaptanLiberiaArvoisa ministeri,Euroopan unioni on syvästi huolissaan maassanne vallitsevasta turvallisuustilanteesta ja haluaa osallistua rauhan ja vakauden palauttamiseen. Sen vuoksi Euroopan unioni haluaa tukea Liberian rauhanturvatoimia taloudellisesti. Euroopan unioni haluaa myös mahdollistaa varojen käytön muihin rauhanprosessia tukeviin toimenpiteisiin sen jälkeen, kun kattavaan rauhansopimukseen on päästy ja rauhansopimus on allekirjoitettu.Tämän vuoksi yhteisö on päättänyt korvata apunsa täytäntöönpanon osalta 27 päivänä maaliskuuta 2002 päivätyssä kirjeessään N:o SGS 27 2745 hahmotellut toimenpiteet seuraavilla uusilla toimenpiteillä, jotka perustuvat AKT-EY-kumppanuussopimuksen 96 artiklan 2 kohdan b alakohdassa tarkoitettuun erityiseen kiireelliseen tapaukseen:- varmistetaan säännöllinen seuranta tiiviillä poliittisella vuoropuhelulla, johon Euroopan unionin puheenjohtajavaltio ja Euroopan komissio osallistuvat, ja kuuden kuukauden välein suoritettavilla poliittisilla tarkasteluilla,- jatketaan AKT-EY-kumppanuussopimuksen 72 artiklan perusteella rahoitettujen hankkeiden täytäntöönpanoa, joiden suuruus on tällä hetkellä 25 miljoonaa euroa ja joiden tavoitteena on vastata kotiseudultaan siirtyneiden henkilöiden tarpeisiin,- pidetään ennallaan rahoitusosuudet alueellisissa hankkeissa, humanitaarisluonteiset toimet, kauppayhteistyö ja kauppaan liittyvät etuudet,- yhteiskunnan laitoksille voidaan antaa tukea, jolla ne voivat panna täytäntöön neuvotteluissa tehtyjen sitoumusten täyttämiseksi tarkoitettuja toimenpiteitä,- jätetään AKT-EY-kumppanuussopimuksen 4 liitteen 1 luku väliaikaisesti soveltamatta. Jäljellä olevat kahdeksannen EKR:n Liberialle osoitetut määrärahat ovat heti käytettävissä täytäntöönpanoon. Määrärahat käytetään Liberian rauhanprosessin tukemiseen, mihin voi sisältyä tuki Liberian rauhanturvatoimille, sotilaiden kotiuttamis- ja reintegraatio-ohjelmalle, instituutioiden kehittämiselle ja tehokkaiden demokraattisten rakenteiden palauttamiselle,- yhdeksännen EKR:n varojen kohdentamisesta ilmoitetaan sen jälkeen, kun kattava rauhansopimus on voimassa ja sopimuksen allekirjoittaneet osapuolet ovat osoittaneet sitoutuneensa sopimuksen täytäntöönpanoon aiotulla tavalla. Päätös ilmoituksen tekemisestä tehdään ensimmäisessä luetelmakohdassa tarkoitetun poliittisen tarkastelun suorittamisen jälkeen. Edellisessä luetelmakohdassa tarkoitettua AKT-EY-kumppanuussopimuksen 4 liitteen 1 luvun väliaikaista soveltamatta jättämistä ei sovelleta yhdeksännen EKR:n varojen kohdentamisen täytäntöönpanoon,- komissio toimii edelleen kansallisena tulojen ja menojen hyväksyjänä hallituksen sijasta edellä mainitun kahdeksannen EKR:n jäljellä olevien määrärahojen täytäntöönpanon osalta.Euroopan unioni seuraa Liberian tilannetta edelleenkin tiiviisti. Ehdotamme, että tiivis poliittinen vuoropuhelumme jatkuu AKT-EY-kumppanuussopimuksen 8 artiklan sekä 27 päivänä maaliskuuta 2002 päivätyssä kirjeessämme N:o SGS 27 2745 todettujen neuvottelujen tulosten perusteella.KunnioittavastiKomission puolestaNeuvoston puolesta


title: 2009/901/EY: Neuvoston päätös, tehty 30 päivänä marraskuuta 2009 , Euroopan yhteisön ja Saint Kitts ja Nevisin välisen lyhytaikaista oleskelua koskevan viisumivapaussopimuksen tekemisestä

text:
               8.12.2009

               FI

               Euroopan unionin virallinen lehti

               L 321/43

         NEUVOSTON PÄÄTÖS,
   tehty 30 päivänä marraskuuta 2009,
   Euroopan yhteisön ja Saint Kitts ja Nevisin välisen lyhytaikaista oleskelua koskevan viisumivapaussopimuksen tekemisestä
   (2009/901/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 62 artiklan 2 kohdan b alakohdan i alakohdan yhdessä 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan ensimmäisen alakohdan kanssa,
   ottaa huomioon komission ehdotuksen,
   ottaa huomioon Euroopan parlamentin lausunnon (1),
   sekä katsoo seuraavaa:

               (1)

               Komissio on neuvotellut Euroopan yhteisön puolesta lyhytaikaista oleskelua koskevan viisumivapaussopimuksen Saint Kitts ja Nevisin kanssa, jäljempänä ’sopimus’.

               (2)

               Sopimus allekirjoitettiin yhteisön puolesta 28 päivänä toukokuuta 2009 sillä varauksella, että se myöhemmin tehdään, ja sitä on sovellettu väliaikaisesti kyseisestä päivästä lähtien neuvoston päätöksen 2009/483/EY (2) mukaisesti.

               (3)

               Sopimus olisi hyväksyttävä.

               (4)

               Sopimuksella perustetaan sopimuksen hallinnoinnista vastaava sekakomitea, jonka olisi vahvistettava työjärjestyksensä. On aiheellista säätää yksinkertaistetun menettelyn noudattamisesta tämän työjärjestyksen vahvistamista koskevan yhteisön kannan vahvistamisessa.

               (5)

               Euroopan unionista tehtyyn sopimukseen ja Euroopan yhteisön perustamissopimukseen liitetyn, Yhdistyneen kuningaskunnan ja Irlannin asemasta tehdyn pöytäkirjan 1 ja 2 artiklan mukaisesti ja vaikuttamatta mainitun pöytäkirjan 4 artiklan soveltamiseen kyseiset jäsenvaltiot eivät osallistu tämän päätöksen tekemiseen, se ei sido niitä eikä sitä sovelleta niihin,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta Euroopan yhteisön ja Saint Kitts ja Nevisin välinen sopimus lyhytaikaista oleskelua koskevasta viisumivapaudesta (3).
   2 artikla
   Neuvoston puheenjohtaja tekee sopimuksen 8 artiklan 1 kohdassa määrätyn ilmoituksen (4).
   3 artikla
   Sopimuksen 6 artiklalla perustettavassa asiantuntijoiden sekakomiteassa yhteisöä edustaa komissio jäsenvaltioiden asiantuntijoiden avustamana.
   4 artikla
   Komissio vahvistaa asiantuntijoiden sekakomiteassa esitettävän yhteisön kannan sopimuksen 6 artiklan 4 kohdassa tarkoitetusta sekakomitean työjärjestyksen vahvistamisesta kuultuaan asiasta neuvoston nimeämää erityiskomiteaa.
   5 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 30 päivänä marraskuuta 2009.

            Neuvoston puolesta

            Puheenjohtaja

         B. ASK

      (1)  Lausunto annettu 20. lokakuuta 2009 (ei vielä julkaistu virallisessa lehdessä).

      (2)  EUVL L 169, 30.6.2009, s. 37.

      (3)  Sopimuksen tekstin osalta ks. EUVL L 169, 30.6.2009, s. 38.

      (4)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.


Avis juridique important

|

32004D0222

2004/222/EY: Neuvoston päätös, tehty 19 päivänä helmikuuta 2004, alueiden komitean itävaltalaisen varajäsenen nimeämisestä

Virallinen lehti nro L 068 , 06/03/2004 s. 0024 - 0024

Neuvoston päätös,tehty 19 päivänä helmikuuta 2004,alueiden komitean itävaltalaisen varajäsenen nimeämisestä(2004/222/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 263 artiklan,ottaa huomioon Itävallan hallituksen ehdotuksen,sekä katsoo seuraavaa:(1) Neuvosto teki 22 päivänä tammikuuta 2002 päätöksen 2002/60/EY(1) alueiden komitean jäsenten ja varajäsenten nimeämisestä.(2) Alueiden komiteassa on vapautunut varajäsenen paikka Ernst WOLLERin erottua, mistä neuvosto sai tiedon 20 päivänä tammikuuta 2004,ON PÄÄTTÄNYT SEURAAVAA:Ainoa artiklaNimetään alueiden komitean varajäseneksi Markus LINHART, Bürgermeister (Bregenz), Ernst WOLLERin tilalle tämän jäljellä olevaksi toimikaudeksi eli 25 päivään tammikuuta 2006.Tehty Brysselissä 19 päivänä helmikuuta 2004.Neuvoston puolestaPuheenjohtajaM. McDowell(1) EYVL L 24, 26.1.2002, s. 38.